নওগাঁ, ২০ জুন (শীর্ষ নিউজ ডটকম): নওগাঁর সাপাহারে বজ্রপাতে এক অবসরপ্রাপ্ত প্রাইমারি স্কুল শিক্ষকের মর্মান্তিক মৃত্যু হয়েছে। আজ সোমবার দুপুর দেড়টায় উপজেলার গাঞ্জাকুড়ী গ্রামে  এ ঘটনা ঘটে।  এলাকাবাসী ও সাপাহার থানার ওসি আব্দুর রফিক জানান, আজ দুপুর দেড়টায় উপজেলার গাঞ্জাকুড়ী গ্রামের প্রবীণ শিক্ষক আব্দুল কাদের মাস্টার (৬৫) ওই গ্রামের পার্শ্ববর্তী মাঠে নিজ জমিতে বীজতলা তৈরীর কাজ করতে যান। ওই সময় বজ্রপাতে ঘটনাস্থলেই তার মৃত্যু হয়।  (শীর্ষ নিউজ ডটকম/প্রতিনিধি/শাসি/২০.০০ ঘ.)